text: Resultatet af Cimbers prøveflyvning foreligger nu
  21 april 2010 kl. 16.49
  Og der blev ikke fundet rester af vulkan-aske i flyets motorer eller i olien.
  Det bliver fremover lovligt at flyve i vulkanaske der ikke er for tæt.
  Det har de danske luftfartsmyndigheder besluttet efter testflyvningen.
  - Der er ikke fundet rester af vulkansk aske i hverken motorer eller olie, og der er ikke sket usædvanlig slitage på flyet eller flyets vitale dele, siger kommunikationschef i SLV Thorbjørn Ancker til Ritzau.
  - Resultaterne bestyrker os i, at man kan genoptage flyvningen steder, hvor der kan være forekomster af aske, siger han.
  Testflyvningen varede i omkring to timer. Den startede i Karup Lufthavn, og Cimber-flyet landede i Billund ca. 17.15 i går.
   
  Det var den første reelle måling af askeskyen over Danmark.
  De øvrige målinger har været computer-baserede.
  